Publication: Magyar Közlöny
Issue: MK-2000-71 (Year: 2000, Number: 71)
Era: 1990-2004
Section: 1. A Magyar Nemzeti Bank az 1991. évi LX. törvény
Paragraph Index: 610

c) A bankjegy hátoldala többszínû, széléig kifutó alapnyomattal és kétszínû képnyomattal készült, melynek összhatása barna és bordó. Az írisszerûen nyomtatott alapnyomatok a jobb oldalon található vízjelmezõ körül világosbarna, középen zöld és piros, a bal oldalon világos okkersárga színhatásúak. A bankjegy alsó és bal ol dali szegélyének hullámvonalas mintáiban mikroírással „KÉTEZER FORINT” ismétlõdõ felirat látható. Az alapnyomat bal felsõ részén az átnézõjel hátoldali eleme található. A képnyomat része a vízjelmezõ felett és alatt több sorban ismétlõdõ mikroírás, amelynek szövege „MAGYAR NEMZETI BANK”. A jobb szélen a vakok és csökkent látóképességûek számára a címlet felismerhetõségét elõsegítõ jel található, amelynek színe bordó. A képnyomat fõ motívuma a Benczúr Gyula „Vajk megkeresztelése” címû festménye alapján készült metszet, amely mellett jobbra, a bankjegy közepén, hullámvonalas díszítõ elemekkel határolva a „MAGYAR MILLENNIUM” felirat látható. A metszet mellett balra lent a „BENCZÚR GYULA: VAJK MEGKERESZTELÉSE” felirat olvasható. E rajzolatok színe barna. A bankjegy felsõ részén a „2000” értékjelzés, az alsó részén a „KÉTEZER FORINT” felirat látható, melyek színe barna. A bankjegy hátoldalának képe:

Source: https://magyarkozlony.hu/hivatalos-lapok/d2c977ff24c625f96e858d15d02337c5984294d9/dokumentumok/4600e7c3c5eab030f8cd6493a4361e25e691a4d8/letoltes